[{"text_idx": "#000000", "text": "Kahel na\u0308dalavahetusel, 27. veebruaril ja 13. ma\u0308rtsil, ka\u0308isid Po\u0303ltsamaa inimesed Elva kogudusel ku\u0308las."}, {"text_idx": "#000001", "text": "Kui humoorikaid paralleele tuua, siis soojendusba\u0308ndi u\u0308lesannet ta\u0308itis antud juhul Kaskede pereansambel ning po\u0303hiesinejaks kaks na\u0308dalat hiljem oli muusikalise etenduse \u201ePetlema Peep ja Reet\u201c seltskond."}, {"text_idx": "#000002", "text": "Suhted Po\u0303ltsamaa ja Elva koguduse vahel on tegelikult olnud alati su\u0308damlikud ja soojad ning sedasama so\u0303bralikku hoolitsust ja ku\u0308lalislahkust kogesid meie inimesed Elvas mo\u0303lemal korral."}, {"text_idx": "#000003", "text": "27. veebruaril la\u0308ks ku\u0308mmekond po\u0303ltsamaalast Elvasse, et viia ro\u0303o\u0303mu oma ma\u0308ngu-ja lauluoskusega. Algselt oli kutsutud ku\u0308lla vaid perekond Kase pereansambel, kuid ra\u0308nnukihk ta\u0308rkas ka paaris teises Po\u0303ltsamaa noores ning u\u0308hiselt otsustati, et koos ongi vahvam ja huvitavam. Hommikusel koosolekul esitas pereansambel paar instrumentaallugu ning eriliselt ja\u0308i meelde perekond Kase kahe ko\u0303ige noorema liikme esitatud armas lauluke."}, {"text_idx": "#000004", "text": "Pa\u0308rast hommikust koosolekut ja\u0308i aega so\u0308o\u0308miseks, linna peal jalutamiseks ja harjutamiseks o\u0303htuse koosoleku tarvis. O\u0303htune koosolek algas kell 4 pa\u0308rastlo\u0303unal. Ette oli valmistatud hulganisti laule ja instrumentaallugusid. Po\u0303nevamaks tegi kontserdi see, et pa\u0308ris mitme loo vahel esitati ku\u0308simusi Kase pereansambli \u201eko\u0308o\u0308gipoole\u201c kohta."}, {"text_idx": "#000005", "text": "\u201ePeepu ja Reeta\u201c la\u0308ksime etendama Elva koguduse noorteosakonna kutsel ning meie vastuvo\u0303tmist olid eest vedamas meie oma (vo\u0303i alles hiljuti oma) Maarit ja Ingemar."}, {"text_idx": "#000006", "text": "Selleks puhuks oli tehtud toredasti reklaami kohalikus lehes ning meie kasutada oli linnavalitsuse saal, mis on tublisti ruumikam koguduse enda toakesest. Meie ko\u0303igi ro\u0303o\u0303muks olid saalis istekohad praktiliselt ta\u0308is ja tore oli ka see, et pa\u0308rast etendust tulid meiega ra\u0308a\u0308kima inimesed, kes olid meid vaatama tulnud just ajalehereklaami peale."}, {"text_idx": "#000007", "text": "Ukse peal jagasid Kalle ja Vallo kavasid-laululehti, millel olid nii esinejate rollid kui ka u\u0308hislaulud ning vaimulikud mo\u0303tted. Arvan, et need kavad ho\u0303lbustasid kohapeal tu\u0308kist arusaamist ning ja\u0308id ka edasiseks meenutama meie so\u0303numit, et Jeesus tuleb teist korda ja me peaksime selle su\u0308ndmuse vastu valmistuma."}, {"text_idx": "#000008", "text": "Pa\u0308rast lo\u0303pupalvet tunnistasid mitmed inimesed va\u0308ikeste ta\u0308nuko\u0303nede vormis, kuidas etendatud lugu oli nende su\u0308dameid liigutanud."}, {"text_idx": "#000009", "text": "Elvalased olid ta\u0308nuva\u0308a\u0308rselt mo\u0303elnud nii kehakinnitamisele kui ka noorte aja mitmekesisele sisustamisele. Seega, tegevust ja\u0308tkus ja koju jo\u0303uti hilistel o\u0303htutundidel."}, {"text_idx": "#000010", "text": "Ro\u0303o\u0303msaid tervitusi teile. Meie viimasest naiste palvepa\u0308evast on mo\u0308o\u0308das juba aasta. Ma tean, et selle aasta jooksul on Jumal teinud to\u0308o\u0308d meie elus, kuulnud ja vastanud meie palvetele. Need vastused ei pruugi alati olla need, mida oleme tahtnud, kuid samas on need alati olnud u\u0308ksnes meie heaoluks. Kuidas vo\u0303ime seda teada? Sest me teenime Jumalat, kes teab tulevikku ja teab, mis on meile parim. Ku\u0308simus, mida tahaksin ta\u0308na teile esitada on ja\u0308rgmine \u2013 \u201dKas sa usud, et Jumal to\u0308o\u0308tab sinu heaks?\u201d"}, {"text_idx": "#000011", "text": "Paljud meist vo\u0303ivad kaotada julguse ja saada isegi vihaseks Jumala peale, kui vastused meie palvetele erinevad meie soovidest. Kui aga suhtleme igal pa\u0308eval Jumalaga (Jh 15:1-7), siis valdab meid kindlustunne selles, et Jumal tegutseb meie elus meie heaolu silmas pidades, ja et Tema nimi saab meie la\u0308bi u\u0308listatud."}, {"text_idx": "#000012", "text": "Meie selleaastane jumalateenistus ka\u0308sitleb selliste palvete teemat, mis na\u0308ivad mo\u0303nikord meie jaoks pikaks ajaks vastuseta ja\u0308a\u0308vat vo\u0303i ka need palved, mida Jumal ei na\u0308i kuulvat. Jutluses mo\u0303tiskleme ka selle u\u0308le, kas me usume, et Jumal vastab meie palvetele nii, nagu na\u0308eb meie jaoks parima olevat. Lisaks ra\u0308a\u0308gime pu\u0308sivast palvest, meie palvemeelsusest ja meie reaktsioonist Jumala palvevastustele. Kas me usaldame Jumalat? Kas soovime alistada end Tema tahtele oma elus vo\u0303i palume Jumalalt vastata meile meie moodi?"}, {"text_idx": "#000013", "text": "Saalomon u\u0308tleb meile: \u201cLooda Issanda peale ko\u0303igest su\u0308damest ja a\u0308ra toetu omaenese mo\u0303istusele!\u201d (O\u0303p 3:5). Sellise usaldusega Jumalasse palvetame kindlas teadmises, et Ta on Jumal ja Ta suudab vastata meie palvetele ning tegeleda meie raskuste, katsumuste ja valuga."}, {"text_idx": "#000016", "text": "Meie lugu ra\u0308a\u0308gib kahest lapsest, vennast ja o\u0303est, kelle nimed oli Naomi ja Steven. Naomi oli 8-aastane ja Steven 6-aastane. Nende isa ja ema surid, kui lapsed olid veel va\u0308ga va\u0308ikesed ning nad elasid koos oma vanaemaga. U\u0308hel pa\u0308eval, kui nad olid koolist koju tulemas, ja\u0308id nad oma klassikaaslastega ma\u0308ngima. Nad ma\u0308ngisid nii kaua, et va\u0308ljas la\u0308ks pimedaks ning vanaema hakkas juba muretsema. Kui lapsed lo\u0303puks koju jo\u0303udsid, olid nende riided va\u0308ga mustad ja vanaema mo\u0303istis koheselt, et nad olid ja\u0308a\u0308nud koduteel teiste lastega ma\u0308ngima. Vanaema oli pahane, sest ta oli neile juba varem o\u0308elnud, et Naomi ja Steven nii ei teeks. Nii otsustas ta lapsi karistada ja neile vitsa anda."}, {"text_idx": "#000017", "text": "Kui vanaema la\u0308ks va\u0308lja vitsa ja\u0308rele, otsustasid Naomi ja Steven kodust a\u0308ra joosta. Nad hiilisid uksest va\u0308lja ja pistsid punuma. Nad jooksid ja jooksid, lootes jo\u0303uda oma so\u0303bra majja. Kuid nad eksisid a\u0308ra. U\u0308ks kuri naine leidis nad ja mo\u0303istis kohe, et nad on eksinud. Ta teeskles so\u0303bralikkust ja viis nad oma koju. Tegelikult aga ei olnud ta hea inimene. Ta tahtis, et lapsed tema eest koduseid toimetusi a\u0308ra teeks. Ja\u0308rgmisel pa\u0308eval ei lasknud ta neil kooli minna. Ta andis neile va\u0308ga va\u0308he su\u0308u\u0308a ja sundis rasket to\u0308o\u0308d tegema. Lastel ei olnud kaasas vahetusriideid ja peagi olid nad va\u0308ga ra\u0308pased. Naomi ja Steven olid hirmul ja va\u0308ga o\u0303nnetud."}, {"text_idx": "#000018", "text": "Nad tahtsid nii va\u0308ga tagasi oma koju, vanaema juurde, kuid nad ei teadnud teed sinna. Omavahel arutades meenus neile, kuidas laste hingamispa\u0308evakooli o\u0303petaja oli ra\u0308a\u0308kinud, et Jumal on armastus. Ta oli o\u0308elnud, et Jumal armastab oma lapsi ja kuuleb nende palveid. Steven tuletas Naomile meelde u\u0308hte Piiblisalmi Nahumi raamatust 1:7: \u201cIssand on hea, varjupaik ha\u0308daajal, ja ta tunneb neid, kes tema juures pelgupaika otsivad.\u201d"}, {"text_idx": "#000019", "text": "Naomi ja Steven otsustasid, et kui see o\u0303el naine neid parasjagu ei kuule, siis nad palvetavad Jumala poole. Hilja o\u0308o\u0308sel to\u0303usid nad u\u0308les ja palvetasid."}, {"text_idx": "#000020", "text": "Nad palusid Jumalalt andestust selle pa\u0308rast, et olid kodust a\u0308ra jooksnud ja palusid Jumalal na\u0308idata neile teed tagasi vanaema maja juurde. Nad lubasid Jumalale, et on edaspidi head lapsed ja ei jookse enam vanaema juurest a\u0308ra."}, {"text_idx": "#000021", "text": "Naomi ja Steven a\u0308rkasid varahommikul. Nad olid otsustanud proovida oma kodutee u\u0308les leida ja minna tagasi vanaema juurde. Kuigi neil ei olnud aimugi, kus kodutee asus, usaldasid nad Jumalat. Nad ko\u0303ndisid va\u0308ga kaua ja neid piinasid na\u0308lg, janu ning va\u0308simus. Steven hakkas nutma, kuid Naomi julgustas teda, et ta ei nutaks ning tegi ettepaneku veel kord palvetada."}, {"text_idx": "#000022", "text": "Sel korral palvetasid nad valjult, et Jumal ikka kuuleks neid. Nad po\u0303lvitasid u\u0308he puu alla ja palusid, et Jumal aitaks neid ning na\u0308itaks neile koduteed."}, {"text_idx": "#000023", "text": "Pa\u0308rast palvetamist ja\u0308tkasid nad ko\u0303ndimist. Peagi kohtasid Naomi ja Steven u\u0308hte lahket meest, kes uuris neilt, kuhu nad la\u0308hevad. Lapsed jutustasid talle oma loo. Mees ostis neile u\u0308hest la\u0308hedalasuvast kioskist kooke ja piima ning kui lastel oli taas piisavalt jo\u0303udu ko\u0303ndimiseks, viis nad politseijaoskonda. Politsei oli neid kaua aega otsinud, sest vanaema oli po\u0308o\u0308rdunud nende poole ja teatanud, et ta lapselapsed on kadunud. Politseinik viis lapsed peagi koju vanaema juurde, kes oli neid na\u0308hes va\u0308ga o\u0303nnelik. Ta oli neli pa\u0308eva lapsi otsinud. Naomi ja Steven palusid vanaemalt andeks ja loomulikult vanaema ka andestas neile ning vanaema palvetas laste pa\u0308rast, et Jeesus aitaks neil olla head lapsed. Naomi ja Steven palvetasid ka ja ta\u0308nasid Jumalat selle eest, et Ta oli aidanud neil leida tee tagasi koju."}, {"text_idx": "#000026", "text": "Cathyle said osaks eemaleto\u0303ukamine, etteheited ja solvangud nii oma abikaasa kui tema sugulaste ja vanemate poolt. Mo\u0303nikord lisandus sellele ka peksmine abikaasa poolt. Ko\u0303ige selle po\u0303hjuseks oli see, et nende 12 abieluaasta jooskul ei olnud ta toonud ilmale u\u0308htegi last. Tema ja paljude teiste sarnases olukorras olevate naiste valu on tohutu. Seda eriti Aafrikas, kus naiste lastetust peetakse vaid naise su\u0308u\u0308ks."}, {"text_idx": "#000028", "text": "Kui midagi ei juhtunud, siis meenus talle kirjakoht, kus o\u0308eldakse, et \u201ckus kaks vo\u0303i kolm on minu nimel koos, seal olen mina nende keskel\u2019\u2019 (Mt 18:20). Ta u\u0308hines palvegrupiga ja jagas nendega oma muret. Ta palvetas lakkamata ja ka\u0308is oma palvetega peale erinevate koguduste palvegruppidele. Ta ra\u0308a\u0308kis so\u0303pradele, et on Jumalalt palunud isegi seda, et Jumal vo\u0303iks aidata tal lapseootele ja\u0308a\u0308da ning ta oli valmis sellest beebist kasvo\u0303i lapsekandmise ajal ilma ja\u0308a\u0308ma. Kui vaid tema mehepoolne suguvo\u0303sa na\u0308eks, et ta on vo\u0303imeline lapsi saama."}, {"text_idx": "#000030", "text": "To\u0303sine kriisihetk saabus siis, kui tema mees oli otsustanud abielluda teise naisega, kes su\u0308nnitaks talle lapsi. Cathy ise ei vo\u0303idelnud ega vaielnud selle vastu. Ta u\u0308ksnes intensiivistas oma palveid Jumala poole ja loetles ko\u0303iki o\u0303nnistusi, mis ta elus olid, hoolimata julgusetusest, mis teda valdas. Ta usk ja toetumine Jumala to\u0303otustele kasvas. Oma u\u0308llatuseks ja\u0308i ta rasedaks ta\u0308pselt kaks kuud enne seda, kui pidi toimuma Aafrika traditsiooniline pulm, mida peeti abiellumisel teise naisega. 2008. aasta veebruaris su\u0308ndis Cathyle poeg. Pulmaplaanid teise naise vo\u0303tmiseks ja\u0308id nu\u0308u\u0308d katki ja hetkel ootab Cathy oma teist last."}, {"text_idx": "#000031", "text": "Cathy ei suhtunud kunagi Jumala viivitusse kui \u201deitavasse\u201d vastusesse. Selle asemel palvetas ta igal pa\u0308eval veel intensiivsemalt. Mida hullem na\u0308is olukord, seda la\u0308hemale liikus Cathy Jumalale la\u0308bi palvete. Ta on naine, kelle usk on suur."}, {"text_idx": "#000032", "text": "Matteuse 15:21-28 ra\u0308a\u0308gib meile naisest, kes oma alandlikkuse, kannatuse, pu\u0308sivuse ja su\u0308gava usuga sundis Jeesust oma tu\u0308tart tervendama. See lugu, mis on meie ta\u0308nase jutluse keskpunktiks sellel rahvusvahelisel Naiste palvepa\u0308eval, ja\u0308a\u0308b tohutuks lootuse o\u0303ppetunniks paljudele kristlastele, kes ootavad vastuseid oma palvetele."}, {"text_idx": "#000033", "text": "Vestlus Jeesuse ja Kaanani naise vahel"}, {"text_idx": "#000034", "text": "Matteuse 15:21-28 on meile toodud a\u0308ra vestlus Kaanani naise ja Jeesuse vahel:"}, {"text_idx": "#000035", "text": "Ja Jeesus lahkus sealt ning la\u0308ks varjule Tu\u0308u\u0308rose ja Siidoni aladele. Ja vaata, u\u0308ks neist paigust pa\u0308rit Kaanani naine tuli ja hu\u0308u\u0308dis: \u201cIssand, Taaveti Poeg, halasta minu peale! Kuri vaim vaevab mu tu\u0308tart hirmsasti.\u201d Ent Jeesus ei vastanud talle so\u0303nagi. Ja ta ju\u0308ngrid astusid ta juurde ja palusid teda: \u201cSaada ta minema, sest ta kisendab meie taga!\u201d Tema vastas: \u201cMind ei ole la\u0308kitatud muude kui Iisraeli soo kadunud lammaste juurde.\u201d Aga naine tuli, heitis ta ette ja u\u0308tles: \u201cIssand, aita mind!\u201d Jeesus vastas: \u201cEi ole ilus vo\u0303tta laste leiba ja visata koerakestele.\u201d Ent tema u\u0308tles: \u201cEi ole ku\u0308ll, Issand, ometi so\u0308o\u0308vad koerakesed raasukesi, mis nende isandate laualt pudenevad.\u201d Siis Jeesus vastas talle: \u201cOh naine, sinu usk on suur! Su\u0308ndigu sulle, nagu sa tahad!\u201d Ja ta tu\u0308tar paranes selsamal tunnil."}, {"text_idx": "#000036", "text": "Naise otsus Jeesust otsida pidi tulenema sellest, mida ta teadis Jeesuse kohta. Tema appikarje oli selgelt kantud positiivsete tulemuste ootusest. Ta pidi olema kursis Jeesuse tegudega. Miks ei po\u0308o\u0308rdunud ta lihtsalt mo\u0303ne ju\u0308ngri poole? Miks ei palunud ta mo\u0303nel ju\u0308ngril kosta tema eest, kui Jeesuse esialgne vastus ei olnud selline, nagu ta oodanuks? Aga ei, ta tuli otse Jeesuse juurde. Miks po\u0308o\u0308rdus ta Jeesuse poole so\u0303nadega \u2019Taaveti Poeg\u2019? Ta oli ju paganlik naine, selle rahva ja\u0308reltulija, kes ei kummardanud Iisraeli Jumalat. Uskmatu! Tal ei olnud mitte mingisugust o\u0303igust Jumala to\u0303otustest osa saada. Kuidas vo\u0303is ta po\u0308o\u0308rduda Jeesuse poole sellise tiitliga? Jah, u\u0308ksnes sellepa\u0308rast, et ta tundis Jeesust."}, {"text_idx": "#000037", "text": "Jutud Jeesuse imelistest tegudest olid juba pikka aega liikunud ringi Foiniikia juutide seas. Sellised teod nagu viie tuhande mehe so\u0308o\u0308tmine, tormi vaigistamine (Mt 8:26), haigete tervendamine, \u201ctervendades haigeid ja vigaseid rahva seas\u201d (Mt 4:23-25), ja pimedate na\u0308gemise taastamine (Mt 9:28-30). Ta vo\u0303is olla ka kuulnud sellest, kuidas Jeesus kaitses kannatajaid ja kindlasti oli ta kuulnud Jeesuse tervendavatest tegudest. Vo\u0303ib olla oli ta aga kuulnud ka sellest, kuidas ju\u0308ngrid saatsid lapsed Jeesuse juurest minema. Ehk seepa\u0308rast ta tundiski, et ju\u0308ngrite kaudu pole just mitte ko\u0303ige parem viis Jeesuse juurde jo\u0303udmiseks."}, {"text_idx": "#000038", "text": "Oma kirikus oleme mitte ainult kuulnud Jeesuse imelistest tegudest, vaid olnud ka tunnistajateks imedele meie tuttavate elus. Meilgi on lo\u0303putu nimekiri aastate jooksul vastuse saanud palvetest, olgu need siis suured vo\u0303i va\u0308ikesed."}, {"text_idx": "#000039", "text": "Ta\u0308napa\u0308eval peame seisma silmitsi veel suuremate katsumustega, kuid ometi laseme lootusetusel end lo\u0303ksu pu\u0308u\u0308da iga kord, kui vastus meie palvele viibib. Vahest isegi loobume palvetamast, va\u0308sime ootamast Jumala o\u0303iget aega ning hakkame otsima mujalt lahendust oma probleemidele. Mo\u0303nikord tundub, et oleme oma Isanda vastust pidanud liiga kaua ootama! Meiegi peaksime o\u0303ppima tundma Jeesuse tegusid, Tema va\u0308ge ja meetodeid."}, {"text_idx": "#000040", "text": "\u201cIssand, Taaveti Poeg, halasta minu peale! Kuri vaim vaevab mu tu\u0308tart \u201c (s. 21) hu\u0308u\u0308dis Kaanani naine. Tegemist pidi olema kohutava deemoniga, mis oli sellele naisele po\u0303hjustanud nii suure hingelise trauma ja stressi. Vo\u0303ibolla oli ta laps pidanud juba pikka aega kannatama. Vo\u0303ib olla oli naine pidanud proovima paljude arstide ja rohtude abi. Me ei tea, kust veel oli ta pu\u0308u\u0308dnud abi leida, enne kui tuli Jeesuse juurde."}, {"text_idx": "#000041", "text": "See naine elas Foiniikias Tu\u0308u\u0308rose piirkonnas, mis oli antiikmaailma u\u0308heks peamiseks sadamalinnaks. Ta kuulus kreeka maailma, olles u\u0308mbritsetud paganlikest uskumustest erinevatesse jumalatesse ja jumalannadesse. Vo\u0303ime vaid ette kujutada, kui mitmeid unetuid o\u0308id veetis ta enne, kui jo\u0303udis ja\u0308reldusele, et ainus, kes teda aidata saab, on Jeesus, Taaveti Poeg."}, {"text_idx": "#000042", "text": "Meil ei ole u\u0308htegi ma\u0308rget selle kohta, kui kaua ta oli pidanud ootama Jeesuse tulekut Tu\u0308u\u0308rosesse, kuid me teame, et: \u201cotsekohe tuli u\u0308ks naine, kes oli temast kuulnud, kelle tu\u0308trekesel oli ru\u0308ve vaim, ning langes ta jalge ette ... ja see palus teda, et ta ajaks kurja vaimu tema tu\u0308trest va\u0308lja.\u2019\u2019 (Mark 7:25; Mt 15:22)."}, {"text_idx": "#000043", "text": "Naine teadis, et Jeesusel on va\u0308gi ajada kurje vaime va\u0308lja. Ta oli ilmselt kuulnud, kuidas Jeesus vabastas kaks meest kurjade vaimude ka\u0308est (Matteuse 8:28-34), halvatud mehe tervendamisest (Matteuse 9:2), Naini lese pojast (Luuka 7:13, 14), verito\u0303bisest naisest (Matteuse 9:20) vo\u0303i Siimon Peetruse a\u0308mmast (Markuse 1:29-30). Ainult see, et naine teadis Jeesuse varasemaid imetegusid, seletab tema suure motiveerituse."}, {"text_idx": "#000045", "text": "Missugune oli vastus, mille naine sai oma palvele? \u201cEnt Jeesus ei vastanud talle so\u0303nagi. Ja ta ju\u0308ngrid astusid ta juurde ja palusid teda: \u201cSaada ta minema, sest ta kisendab meie taga!\u201d (s. 23). Ta\u0308na olete te ko\u0303ik kuulnud seda lugu; te ko\u0303ik olete tulnud siia kirikusse oma Isanda jalge ette. Miks siis ei hu\u0308u\u0308a te sarnaselt Kaanani naisega Jeesuse poole, tuues Tema ette oma probleemid elus? Missugune kuri vaim on vallutanud sinu vo\u0303i su armsad viimastel aastatel?"}, {"text_idx": "#000046", "text": "Kurje vaime vo\u0303ib olla va\u0308ga erinevaid. U\u0308ks on aga kindel, et kurjad vaimud kahjustavad meid, po\u0303hjustavad valu, soovimatut ja ha\u0308irivat ka\u0308itumist. Selleks vo\u0303ib olla ahnuse, isekuse, omamishimu vo\u0303i uhkuse kuri vaim; vo\u0303i ka alkoholi deemon; vo\u0303i hoopis abielurikkumise, varastamise, petmise kuri vaim; eemaleto\u0303ukamise vo\u0303i va\u0308givalla deemon; vo\u0303i siis otsene kuri vaim, nagu see, kes vaevas Kaanani naise tu\u0308tart. Miks ei suuda me ignoreerida ko\u0303iki va\u0308a\u0308raid no\u0303uandeid ja soovitusi, mida vaenlane meie teele ku\u0308lvab nii, nagu see naine suutis ignoreerida ju\u0308ngrite heidutavaid ha\u0308a\u0308li ja keskenduda Jeesusele vastuse ootuses? Jeesus teab meie olukorda, Ta teab meie probleemide ulatust ja meie valu su\u0308gavust."}, {"text_idx": "#000047", "text": "Kui naine hu\u0308u\u0308dis Jeesuse poole, siis ei saanud ta vastust. Me ei tea, kui kaua Jeesus vaikis, kuid see oli nii piisavalt pikk, et ju\u0308ngrid ja\u0308reldasid nagu ei oleks Jeesus sellest juhtumist huvitatud ja o\u0303hutasid Teda naist a\u0308ra saatma, o\u0308eldes: \u201cSaada ta minema, sest ta kisendab meie taga!\u201d (s. 23). U\u0308sna kerge on taibata, et selleks hetkeks oli Jeesus juba mo\u0303istnud nii ju\u0308ngrite hoiakut kui ka naise usku ja tema kindlameelsust."}, {"text_idx": "#000048", "text": "Jumal teab meie taluvuse astet palveelus ja Ta pu\u0308u\u0308ab ikka veel leida vo\u0303imalust meid o\u0303petada, isegi kui see po\u0303hjustab meile valu. Samas on alati meie appihu\u0308u\u0308us Jeesuse poole ees takistusi. Nii mo\u0303nedki neist o\u0303o\u0303nestavad meie kindlameelsust, pakkudes alternatiivseid lahendusi. Kuid sarnaselt Kaanani naisele tuleb meil keskenduda Jeesusele. Ja kuigi tasuks vo\u0303ivad olla vaid raasukesed Isanda laualt, siis on need siiski just see, mida meile on vaja."}, {"text_idx": "#000050", "text": "Nii mo\u0303nigi vo\u0303ib meid ta\u0308na mo\u0303ista hukka meie mo\u0308o\u0308dunud elu vo\u0303i meie pa\u0308ritolu pa\u0308rast ning pidada meid mitteva\u0308a\u0308rilisteks saama osa Jumala o\u0303nnistustest, kuid Jeesus hindab meid meie usu po\u0303hjal ja rahuldab meie su\u0308dame igatsused, nagu on kirjutatud Mt 15:28. Jeesus na\u0308eb meid ko\u0303iki oma lastena, nendena, keda Ta on lunastanud oma kalli verega ja ko\u0303ik see, mis meid puudutab, la\u0308heb ka Temale korda. U\u0308ksko\u0303ik, kuidas teised inimesed meisse ka ei suhtuks, Tema silmis oleme va\u0308a\u0308rtuslikud."}, {"text_idx": "#000051", "text": "\u201cAjastute Igatsuses\u201d on kirjutatud: \u201cJeesus oli just lahkunud seniselt to\u0308o\u0308po\u0303llult sellepa\u0308rast, et kirjatundjad ja variserid pu\u0308u\u0308dsid vo\u0303tta Talt elu... Nad oli uskmatud ja kibestunud ning hu\u0308lgasid vabalt pakutud lunastuse. Siin kohtas Kristus u\u0308ht o\u0303nnetu ja po\u0303latud rahva esindajat, kes ei tundnud Jumala So\u0303na nii nagu nemad, ometi mo\u0303jutas naist Kristuse jumalikkus. Naisel oli ko\u0303ikumatu usk Kristuse vo\u0303imesse anda palutut.\u201d (lk. 401)."}, {"text_idx": "#000053", "text": "Kui Jeesus ei vastanud, siis ei saanud naine vihaseks. Ta ootas Jeesuse vastust. Oodates hu\u0308u\u0308dis ta lakkamata Jeesuse poole, sest ta teadis, et tema tu\u0308tre paranemine so\u0303ltus u\u0308ksnes Temast. Viimaks vastas Jeesus naisele u\u0308sna va\u0308ljakutsuval viisil: \u201c Mind ei ole la\u0308kitatud muude kui Iisraeli soo kadunud lammaste juurde\u2019\u2019 (s. 24). Piibel ei ra\u0308a\u0308gi meile, et naine oleks olnud s\u030cokeeritud vo\u0303i heitunud Jeesuse vastuse pa\u0308rast, pigem valdas teda alandlikkus ja ta ja\u0308i oma palves kindlaks, aktsepteerides oma paganlikku staatust."}, {"text_idx": "#000054", "text": "Ja\u0308rgmine osa Jeesuse vastusest oli veelgi provokatiivsem ja o\u0308eldud veelgi solvavamal viisil: \u201c Ei ole ilus vo\u0303tta laste leiba ja visata koerakestele\u201d (s. 26). Paljud naised oleks siinkohal vihaselt loobunud vo\u0303i Jeesusele samaga vastanud. Naine vo\u0303iski ehmuda nende sugugi mitte lahkete so\u0303nade peale, eriti teades Jeesuse kaastundlikkust haiget saanud ja meeleheitel inimeste suhtes, to\u0303ena\u0308oliselt oli ta seda kuulnud oma juutidest naabrite ka\u0308est, kuid tal ei olnud s\u030cokiks aega. Tema ees oli vo\u0303imalus, mida ta ei tahtnud ka\u0308est lasta ja missioon, mis tuli lo\u0303pule viia. Samas vo\u0303is ta isegi mitte imestada Jeesuse so\u0303nade u\u0308le, arvestades juutide ja paganate vahelisi suhteid tol ajal. Naine langes po\u0303lvedele nagu Jumala kummardaja ja mitte nagu keegi, kellel on o\u0303igus midagi no\u0303uda, vastates Jeesusele alandlikult ja abipaluvalt: \u201cEi ole ku\u0308ll, Issand, ometi so\u0308o\u0308vad koerakesed raasukesi, mis nende Isanda laualt pudenevad\u201d (s. 27). Naine oli rahul va\u0308ikseimagi inimlikkuse avaldusega Kristuse poolt. See oli tema usk, mis sundis teda ja\u0308tkama Issanda palumist."}, {"text_idx": "#000055", "text": "Jumala vaikimine ei ole a\u0308rato\u0303ukamine"}, {"text_idx": "#000056", "text": "Usust la\u0308htuvana, teades, kelle poole palvetame, ei tohiks me kunagi alla anda. Me peame lootma ja tegema ko\u0303ik, mida me ise suudame ja ja\u0308tma u\u0308leja\u0308a\u0308nu Jumala hooleks. Meil peab ja\u0308tkuma usku, et Ta vastab meile omal ajal. Ta vastas omal ajal Cathyle, Ta vastas omal ajal Hannale ja samuti ka Kaanani naisele. Me vo\u0303ime olla kindlad, et nii sinule kui minulegi vastab Ta omal ajal. Me ei tohiks ja\u0308reldada, et Jumala vaikus ta\u0308hendab \u201dEi\u201d, kuid see vo\u0303ib ta\u0308hendada meie usu la\u0308bikatsumist. See vo\u0303ib olla o\u0303ppetunniks meie naabrile vo\u0303i meie kaitseks ohu eest, mida meie silmad ei na\u0308e, vo\u0303i ei ole meie soovid Jumala tahtega koosko\u0303las."}, {"text_idx": "#000057", "text": "Kui takistused ja mured tulevad me teele ning me valame pisaraid ja palvetame Jumala abi pa\u0308rast, siis peaksime ja\u0308a\u0308ma alandlikeks ja keskenduma Jeesusele. Meie alandlikkus on Taevase Isa silmis palju meeldivam kui meie viha ja julgusetus. U\u0308ksko\u0303ik kui halb meie olukord ka ei na\u0308iks ja u\u0308ksko\u0303ik kui kaua ka Jumal ei vaikiks, on Ta alati ikkagi meie ko\u0303rval: \u201cEnt me teame, et neile, kes Jumalat armastavad, laseb Jumal ko\u0303ik tulla heaks\u201c (Rm 8:28)."}, {"text_idx": "#000059", "text": "Piibel ra\u0308a\u0308gib va\u0308ga selgelt meie teele ettetulevatest kiusatustest: \u201c...Aga\nJumal on ustav, kes ei luba teid kiusata rohkem, kui te suudate taluda, vaid koos kiusatusega valmistab ka va\u0308ljapa\u0308a\u0308su, nii et te suudate taluda\u201d (1Kr 10:13). To\u0303ena\u0308oliselt na\u0308gi Jeesus, et Kaanani naise usk suudab pidada vastu sellisele proovile, muidu ei oleks Ta kunagi seda temale osaks lasknud saada."}, {"text_idx": "#000060", "text": "Meie suhet Jumalaga ja Tema plaane oma laste jaoks on selgitatud Jr 29:11-12: \u201cSest mina tunnen mo\u0303tteid, mis ma teie pa\u0308rast mo\u0303lgutan, u\u0308tleb Issand: need on rahu, aga mitte o\u0303nnetuse mo\u0303tted, et anda teile tulevikku ja lootust. Siis te hu\u0308u\u0308ate mind appi ja tulete ning palute mind, ja\nmina kuulen teid.\u201d See katsumus, mis sind ta\u0308na on tabanud, ei vii sind ta\u0308ielikku meeleheitesse. Sa vo\u0303id uskuda ja Jumal juhib sind nii, et sa ja\u0308a\u0308d pu\u0308sima."}, {"text_idx": "#000061", "text": "\u201cSiis Jeesus vastas talle: \u201cOh naine, sinu usk on suur! Su\u0308ndigu sulle, nagu sa tahad!\u201d Ja ta tu\u0308tar paranes selsamal tunnil\u201d (Mt 15:28)."}, {"text_idx": "#000062", "text": "Naise tu\u0308tar sai terveks ta\u0308nu oma ema usule. Pane ta\u0308hele, et Jeesus ei la\u0308inud tu\u0308tre tervendamiseks naise koju. Naisel, kes po\u0308o\u0308rdus Jeesuse kui \u201dTaaveti Poja\u201d poole, oli palvetades nii suur usk. Ta uskus ta\u0308ielikult, et sellel Taaveti Pojal on tema tu\u0308tart tervendav saladus. Ta u\u0308ksnes teavitas Jeesust olukorrast ja palus Temalt halastust. Ta ei lasknud mitte millelgi oma ta\u0308helepanu Isandalt ko\u0303rvale juhtida. Ta keskendus Jeesusele. Kuigi Jeesus ei vastanud koheselt, ja\u0308i ta lo\u0303puni kindlaks."}, {"text_idx": "#000063", "text": "Kaanani naise juhtum ei olnud tavaline. See oli meeleheite juhtum, hingevalus naise ja haige, to\u0303ena\u0308oliselt suremas tu\u0308tre juhtum. Kuid see ema uskus, et Jeesusega koos ei ole miski vo\u0303imatu. Tema alandlikkus ja ko\u0303igutamatu usk to\u0303id talle vo\u0303idu ja ta na\u0308gi oma kurjast vaimust vaevatud tu\u0308tre tervenemist."}, {"text_idx": "#000064", "text": "Sinu olukord, u\u0308ksko\u0303ik, mis see siis ka ei oleks, vo\u0303ib sulle ta\u0308na na\u0308ida lootusetuna, kuid sa tunned Teda, kes vo\u0303ib taastada sinu elu ja lootuse. Tule usus Tema juurde ja Ta taastab su lootuse ning annab sulle ja su armsatele taas elu."}, {"text_idx": "#000065", "text": "\u201cEi ole teist sellist va\u0308ge, kui on ko\u0303ikevo\u0303itev usupalve... Aabraham palumas Soodoma pa\u0308rast, Jaakob vo\u0303itlemas terve o\u0308o\u0308, Mooses seismas kaljulo\u0303hes, Hanna, kes oli joobnud kurbusest, Taaveti kahetsusest ja leinast murtud su\u0308da, Jeesus higis ja veres. Lisa sellesse loetelusse veel oma isiklikud ta\u0308helepanekud ja kogemused sellest, kuidas usupalve on toonud muutuse. See muudab tavalised surelikud vo\u0303imsateks inimesteks. See annab va\u0308e. See toob tule. See toob vihma. See toob elu. See toob Jumala\u201d (Samuel Chadwick)."}, {"text_idx": "#000066", "text": "\u201cKristus ta\u0308idab nu\u0308u\u0308d naise palve ja lo\u0303petab ju\u0308ngrite o\u0303ppetunni. Pilgus kaastunne ja armastus, po\u0308o\u0308rdus Jeesus naise poole: \u201cOh naine, su usk on suur! Sulle su\u0308ndigu no\u0303nda, kui sa tahad!\u201d Samal hetkel sai haige tu\u0308tar terveks. Kuri vaim ei vaevanud teda enam. Naine lahkus, tunnistades Jeesust oma Pa\u0308a\u0308stjaks ja palvete kuuljaks.\u201d (\u201cAjastute igatsus\u201d, lk. 401-402)"}, {"text_idx": "#000068", "text": "Miks Jumal ei vasta mu palvetele?"}, {"text_idx": "#000069", "text": "Kui palju kordi oled sa siiralt palunud midagi, mille tulemuseks on olnud vaid asjatu lootus Jumala vastuse ja\u0308rele? Ei pea tingimata olema pikka aega kristlane, et kogeda, kuidas mitte alati ei saa me seda, mida palume! Miks siis tundub nagu ei vastaks Jumal meile? Sellepa\u0308rast, et me ei palu o\u0303igesti vo\u0303i me a\u0308kki ei panegi ta\u0308hele, et tegelikult on Jumal juba vastanud meie palvele?"}, {"text_idx": "#000070", "text": "Meie arusaam palvest on vahete-vahel Jumala omast va\u0308ga erinev. Vaadakem Jeesuse na\u0308idispalvet, mis on toodud a\u0308ra Luuka evangeeliumis:"}, {"text_idx": "#000071", "text": "Aga tema u\u0308tles neile: \u201cKui te palvetate, siis u\u0308telge: Isa! Pu\u0308hitsetud olgu sinu nimi, sinu riik tulgu! Meie igapa\u0308evast leiba anna meile pa\u0308evast pa\u0308eva, ja anna meile andeks meie patud, sest meiegi anname andeks igau\u0308hele, kes on meile vo\u0303lgu! Ja a\u0308ra lase meid sattuda kiusatusse!\u201d"}, {"text_idx": "#000072", "text": "Heidkem nu\u0308u\u0308d su\u0308gavam pilk Jeesuse na\u0308idispalvele ja vaadakem, kas vo\u0303ime sellest o\u0303ppida midagi palve olemuse ja Jumala olemuse kohta, kes vastab palvetajale."}, {"text_idx": "#000073", "text": "Pane ta\u0308hele, et Jeesus alustab Jumala kiitmisest ja Tema pu\u0308haduse tunnistamisest. Ta soovib, et Jumala tahe viidaks esmalt ellu, ja seda isegi enne seda, kui Ta palub midagi enda jaoks. U\u0308tle nu\u0308u\u0308d ausalt, kas sinu palved on sellised? Piibel u\u0308tleb meile, et peame seadma Jumala esikohale, kui tahame, et meie palveid kuuldaks:"}, {"text_idx": "#000074", "text": "Inimesepoeg, need mehed on vo\u0303tnud oma ebajumalad su\u0308damesse ja on pannud oma su\u0308u\u0308 komistuskivi oma palge ette. Kas ma to\u0303esti pean laskma ennast nende poolt ku\u0308sitleda?"}, {"text_idx": "#000075", "text": "Kui te ja\u0308a\u0308te minusse ja minu so\u0303nad ja\u0308a\u0308vad teisse, siis paluge, mida te iganes tahate, ning see su\u0308nnib teile."}, {"text_idx": "#000076", "text": "Meid kutsutakse ja\u0308a\u0308ma esmalt Jumalasse ja heitma ko\u0303rvale ko\u0303ik ebajumalad meie elus, enne kui tuleme Pu\u0308ha Looja juurde ja palume Temalt midagi. Kui tihti oleme to\u0303eliselt valmis seda tegema? (Kui sageli me u\u0308ldse TAHAME seda teha?)"}, {"text_idx": "#000077", "text": "Jeesuse palve viimane osa keskendub ta\u0308ielikult to\u0303ele meie kui usklike kohta. Jeesus tunneb meie vajadust andestuse ja\u0308rele ja oskuse ja\u0308rele andestada teistele. Enamgi veel, Jeesus mo\u0303istab meie langenud loomuse kalduvust pattu langeda ja vajdust Jumala abi ja\u0308rele. Kas sinu palved tunnistavad sinu olemust, niisugusena nagu see on? Piibel u\u0308tleb, et peame olema ausad oma patuse olukorra suhtes, kui tahame, et meie palveid kuuldaks."}, {"text_idx": "#000079", "text": "Aus u\u0308lestunnistus on see, mis sageli puudub meie suhtlemises Jumalaga. Kuid ainus veatu inimene, kes on kunagi elanud, Jeesus Kristus, ei ja\u0308tnud oma palvest va\u0308lja vajadust andestuse ja\u0308rele. Kui Tema on selle meile eeskujuks seadnud, siis peab see olema Jumala jaoks oluline. Veelgi olulisem on meie langenud loomuse tunnistamine meie endi jaoks, sest see aitab meil paremini mo\u0303ista, missugune on Jumal (eriti meiega vo\u0303rreldes!)"}, {"text_idx": "#000081", "text": "Ta\u0308pselt Isale suunatud palve keskel esitab Jeesus lihtsa soovi: \u201cMeie igapa\u0308evast leiba anna meile ta\u0308napa\u0308ev.\u201d Lihtne, otsekohene ja alandlik. See soov keskendub eelko\u0303ige meie vajadusele ja mitte soovile, ega ku\u0308si rohkem kui u\u0308ksnes seda, mida vajame siin ja praegu. Jeesus palub rohkem, kui vaid Tema enda vajadused \u2013 Tema palve puudutab ko\u0303iki vajadusi, mis meil on."}, {"text_idx": "#000085", "text": "Isegi kui palvetame nii nagu Jeesus o\u0303petas, vo\u0303ite ometi tunda, et Jumal ei vasta teie palvele! Ja seda lihtsalt seeto\u0303ttu, et enamus meist eeldab palve ainsaks vo\u0303imalikuks vastuseks \u201dJah-i\u201d. Kui me oleme to\u0303elised Kristuse ja\u0308relka\u0308ijad, siis teame, et ainus palve, millele Jumal kindlalt \u201dJah\u201d vastab, on palve tarkuse, andestuse ja lunastuse pa\u0308rast."}, {"text_idx": "#000086", "text": "Kui kellelgi teist ja\u0308a\u0308b vajaka tarkust, siis ta palugu Jumalalt, kes ko\u0303igile annab heldelt ega tee etteheiteid, ja talle antakse."}, {"text_idx": "#000089", "text": "Aga mo\u0303nikord vo\u0303ib olla aegu, kus Jumal vastab \u201cEi\u201d vo\u0303i hoopis \u201cMitte veel\u201d meie palvetele ning seda mitte sugugi seepa\u0308rast, et Ta meid ei armastaks vo\u0303i ei kuulaks. Pea meeles, et Jumal na\u0308eb lo\u0303ppu algusest."}, {"text_idx": "#000090", "text": "Kes algusest alates kuulutab lo\u0303ppu ja aegsasti ette, mida veel ei ole tehtud; kes u\u0308tleb: Minu no\u0303u la\u0308heb korda ja ma teen ko\u0303ik, mis ma tahan."}, {"text_idx": "#000091", "text": "Jumal na\u0308eb ta\u0308ielikult, mis on meile hea, isegi kui see hetkel on meie jaoks ta\u0308iesti mo\u0303istetamatu."}, {"text_idx": "#000092", "text": "\u201cAga minu mo\u0303tted ei ole teie mo\u0303tted, ja teie teed ei ole minu teed, u\u0308tleb Issand. Sest otsekui taevad on maast ko\u0303rgemal, no\u0303nda on minu teed ko\u0303rgemad kui teie teed, ja minu mo\u0303tted ko\u0303rgemad kui teie mo\u0303tted.\u201d"}, {"text_idx": "#000093", "text": "La\u0308htudes sellest reaalsusest Jumala teadmiste (ko\u0303iketeadmine) ja lahkuse (u\u0308lim heasoovlikkus) kohta, peaksime lihtsalt palvetama nii, nagu Jeesus meid o\u0303petas, oodates Jumala vastust."}, {"text_idx": "#000095", "text": "Meid kutsutakse u\u0308les Jumalat usaldama, isegi kui vastus meie palvele ei olnud just see, mida lootsime."}, {"text_idx": "#000096", "text": "Looda Issanda peale ko\u0303igest su\u0308damest ja a\u0308ra toetu omaenese mo\u0303istusele! O\u0303pi teda tundma ko\u0303igil oma teedel, siis ta teeb su teerajad tasaseks!"}, {"text_idx": "#000098", "text": "Paljudel kordadel ei saa me seda, mida oma palves soovisime. Ja siis, aastaid hiljem tunneme ro\u0303o\u0303mu, et ko\u0303ik ei la\u0308inud nii, nagu esmalt tahtsime. Kas sinuga on seda kunagi juhtunud? Lapsevanemana on mul olnud kogemusi, kus pidin u\u0308tlema \u201dEi\u201d (vo\u0303i lihtsalt vaikima) vastuseks oma lapse soovile. Kuigi oleksin sel hetkel nii va\u0308ga tahtnud teha oma last o\u0303nnelikuks (kuigi lu\u0308hikeseks ajaks), o\u0308eldes talle \u201cJah.\u201d Aga ma teadsin, et tegelikult on nende jaoks peidus midagi palju enamat \u2013 ma pean vaid suutma oma pojal ja tu\u0308trel aidata mo\u0303ista ootamise va\u0308a\u0308rtust vo\u0303i siis vastupidi selle ohtlikkust, mis kaasneks nende palve kohese rahuldamisega. Neis olukordades pidid mu lapsed lihtsalt usaldama minu tarkust, isegi kui nad ei mo\u0303istnud mu vastust tol hetkel. Ma uskusin, et u\u0308hel pa\u0308eval nad mo\u0303istavad, miks ma vastasin eitavalt. Samuti peaksime ka meie vo\u0303tma kannatlikult vastu iga vastuse, mille Jumal meile annab, teades, et u\u0308hel pa\u0308eval me mo\u0303istame, miks Ta just nii vastas. (Tundmatu autor)"}, {"text_idx": "#000099", "text": "Jumal vastab palvele \u2013 kuid miks mitte nii, nagu mina Temalt ootan?\nJumal vastab palvetele! Jumala vastuse ilu seisneb selles, et Ta vastab meile! Jumal ei soovi oma u\u0308limas ja kustumatus armastuses meile mitte midagi va\u0308hemat, kui vaid absoluutselt parimat. Mo\u0303nikord vo\u0303ib see, mida tunneme, et peaksime kindlasti tegema, sugugi mitte meile hea olla. Sageli mo\u0303istame seda aja mo\u0308o\u0308dudes, kui vaatame tagasi ja na\u0308eme, kuidas olukord edasi arenes. Alles siis mo\u0303istame, et Jumal teadis kogu aeg, mis on meile parim!"}, {"text_idx": "#000101", "text": "Samuti vastab ka Jumal meie palvetele la\u0308htudes sellest, mis on meile parim. Jumal ei soovi meilt midagi saada, kuid meie saame Tema ka\u0308est ko\u0303ik!"}, {"text_idx": "#000102", "text": "Nii et kui ja\u0308rgmisel korral ei saa sa sellist vastust, nagu tahaksid vo\u0303i kui sulle tundub, et Jumal on vait, siis heida oma kahtlused ko\u0303rvale ja usalda Teda! Aja mo\u0308o\u0308dudes na\u0308ed Tema kaitsvat ja jumalikku ka\u0308tt, mis sind juhtis su olukorras."}, {"text_idx": "#000105", "text": "Reede - 19:00 veebipiiblitund advent.ee lehel\nLaupa\u0308ev - 09:55 loetakse misjonijuttu\nLaupa\u0308ev - 10:00 piiblitund 11:10 jutlus"}, {"text_idx": "#000106", "text": "Kuula pastor Rein Kalmuse jutluseid"}, {"text_idx": "#000108", "text": "Po\u0303ltsamaa adventkoguduse jumalateenistused on ja\u0308relvaadatavad YouTube \u0301st kanalilt \u201cPo\u0303ltsamaa Adventkogudus\u201d."}, {"text_idx": "#000109", "text": "Liidu veebijumalateenistused on ja\u0308relvaadatavad YouTube \u0301st kanalilt \u201cAdventu\u0308lekanded\u201d ning advent.ee videode kaustast."}]